القایده ترور قروپلاشماسینین عضولریندن بیری فرانسا پرزیدنتی امانوئل ماکرونون مالییه سفری عرفهسینده ۶ خاریجی گیروولا باغلی ویدئو یاییملاییب.
قاینارینفو خبر وئریر کی، بو گیروولار سیراسیندا بیر فرانسیز ق ح ت ایشچیسی، یاشلی بیر آوسترالییالی جرراه، بیر کولومبییالی راهیبه ده وار. ویدئونو یاییملایان شخص مالیده حقیقی بیر گؤروشون باش توتمادیغینی، بو سببدن ده گیروولارین آزاد ائدیلمیجیینی وورغولاییب.
او، ماکرونون مالییه گلیشینین میلیتانلارا قارشی ساواشدا قربین دایم حکومتین طرفینده اولدوغونو نماییش ائتدیرمک مقصدی داشیدیغینی قئید ائدیب.
ویدئودا دانیشان گیروو قادین پترونین عائلهسینه قوووشا بیلمهسی اوچون ماکرونون علیندن گلنی ائدجیینه ایناندیغینی بیلدیریر و بونون اوچون اوندان کؤمک ایستییر.
قئید ائدک کی، ائ. ماکرون مالییه سفری زامانی اؤلکهنین پایتاختی باماکودا چیخیش ائدرک، پئرو، فرانسا و "ساهئل گ۵" اؤلکهلرینین - مالی، بورکینو فاسو، چاد، ماوریتانییا و نیگئر - تئررورچولارا، اوغرولارا و قاتیللره قارشی ساواشدا، اونلارین تامامیله محو ائدیلمهسینده بیرلیکده موباریزه آپارمالی اولدوقلارینی بیلدیریب.
azb_Arab azb_Arab azb_Arab azb_Arab azb_Arab